|  |  |
| --- | --- |
| **Εικόνα που περιέχει μπλε, Μπελ ηλεκτρίκ, κύκλος, πήλινα σκεύη  Περιγραφή που δημιουργήθηκε αυτόματα**  **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΚΑΒΑΛΑΣ**  **ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ**  **Ταχ. Δ/νση: Παλαιολόγου 4**  **Ταχ. Κώδικας: 65404**  Πληροφορίες : Βερβέρας Νικόλαος  Τηλέφωνο: 2513500101  E-mail:personnel@kavala.gov.gr |  |

**Α Ν Α Κ Ο Ι Ν Ω Σ Η**

**Για την πρόσληψη έως ΕΙΚΟΔΥΟ (22) ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ με σύμβαση εργασίας Ιδιωτικού Δικαίου Ορισμένου Χρόνου, διάρκειας έως 31/07/2025, για τα Προγράμματα Άθλησης για Όλους περιόδου 2024-2025.**

**Ο Δήμος Καβάλας**

**ΕΧΟΝΤΑΣ ΥΠΟΨΗ:**

1. Τις διατάξεις της παρ. 2 του άρθρου 14 του Ν. 2190/1994 όπως τροποποιήθηκε και ισχύει με το άρθρο 1 παρ. 2 του Ν. 3812/2009 σύμφωνα με τις οποίες δεν υπάγεται στις διατάξεις των κεφαλαίων Α’, Β’ και Γ’ το εκπαιδευτικό ή διδακτικό προσωπικό των με οποιαδήποτε ονομασία Οργανισμών Τοπικής Αυτοδιοίκησης πρώτου και δευτέρου βαθμού.
2. Τις διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87 Α), όπως έχουν τροποποιηθεί και ισχύουν.
3. Τις διατάξεις του άρθρου 9 του Ν. 4057/2012 «Πειθαρχικό Δίκαιο Δημοσίων Πολιτικών Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» (ΦΕΚ54/Α/2012), όπως τροποποιήθηκε και ισχύει.
4. Τις διατάξεις του άρθρου 12 του Ν. 5025/2023 «Διατάξεις για τη θωράκιση του θεσμικού πλαισίου του αθλητισμού και τον εξορθολογισμό της αθλητικής νομοθεσίας (ΦΕΚ Α/42/25.02.2023)», όπως τροποποιήθηκε και ισχύει.
5. Την ΥΠΠΟΑ/ΓΔΟΑ/ΔΑΟΠΑΑ/ΕΥΔΣ/69097/2670/170/7.2.2020 Υπουργική απόφαση (ΦΕΚ 461/Β΄/14.2.2020) «Έγκριση Οργανωτικού Πλαισίου Προγραμμάτων και Εκδηλώσεων Άθλησης για Όλους».
6. Την υπ’ αριθμ.:3838/14-02-2025 (ΦΕΚ 956/Β’/04-03-2025) συμπληρωματική της υπ’ αριθμ.23970/09-09-2024 ΚΥΑ (ΦΕΚ 5143/Β΄/11-09-2024) με θέμα: «Έγκριση Κατανομής και Πλήρωσης Υφιστάμενων Θέσεων εποχικού προσωπικού κατηγορίας Πτυχιούχων Φυσικής Αγωγής (Π.Φ.Α.), για την υλοποίηση Προγραμμάτων και Εκδηλώσεων Άθλησης για Όλους των ΟΤΑ Α΄ Βαθμού για την περίοδο 2024-25».
7. Την με Α.Π.: οικ. ΓΓΑ/20049/19.07.2024 (ΑΔΑ: ΨΟ7Θ46ΝΚΠΔ-3ΜΧ) Απόφαση του Αναπληρωτή Υπουργού Παιδείας, Θρησκευμάτων και Αθλητισμού που αφορά στην «Έγκριση Γενικά Δομημένα Μεγάλης Διάρκειας Π.Α.γ.Ο. περιόδου 2024-2025».
8. Την με Α.Π.: οικ. ΓΓΑ/20045/19.07.2024 (ΑΔΑ: ΨΨ4846ΝΚΠΔ-558) Απόφαση του Αναπληρωτή Υπουργού Παιδείας, Θρησκευμάτων και Αθλητισμού που αφορά στην «Έγκριση Ειδικά Δομημένα Μεγάλης Διάρκειας Π.Α.γ.Ο. περιόδου 2024-2025».
9. Την με Α.Π.: οικ. ΓΓΑ/20050/19.07.2024 (ΑΔΑ: 9ΑΔΟ46ΝΚΠΔ-Κ55) Απόφαση του Αναπληρωτή Υπουργού Παιδείας, Θρησκευμάτων και Αθλητισμού που αφορά στην «Έγκριση Εκδηλώσεις Π.Α.γ.Ο. περιόδου 2024-2025».
10. Την υπ’ αριθ.: Γ.Γ.Α. 03-10-2023 Α.Π. Γ.Γ.Α./355967 βεβαίωση πιστοποίησης καταλληλότητας υλοποίησης Π.Α.γ.Ο. και Ε.Α.γ.Ο. (ΥΠΠΟΑ/125304/10-03-2020/ΥΠΠΟΑ/256757/01-06-2022 και ισχύ μέχρι την:02-10-2025.
11. Το υπ’ αριθ. ΓΓΑ/21858/09-08-2024 έγγραφο της Γενικής Γραμματείας Αθλητισμού περί ενδεικτικού σχεδίου προκήρυξης υλοποίησης Π.Α.γ.Ο.
12. Την υπ' αριθ. 266/19-06-2024 απόφαση της Δημοτικής Επιτροπής Δήμου Καβάλας με θέμα: «Έγκριση υποβολής αίτησης συμμετοχής του Δήμου Καβάλας προς τη Διεύθυνση Άθλησης για Όλους στο πλαίσιο των Προγραμμάτων Άθλησης για Όλους (Π.Α.γ.Ο.)και Εκδηλώσεων Άθλησης για Όλους (Ε.Α.γ.Ο.) περιόδου 2024-2025 και καθορισμός 22 θέσεων Πτυχιούχων Φυσικής Αγωγής (ΠΦΑ) για την υλοποίηση των αντίστοιχων τμημάτων».
13. Την με Α.Π.: 22530/12-07-2024 βεβαίωσης ύπαρξης πιστώσεων για την κάλυψη της μισθοδοσίας τους.
14. Το υπ’ αριθ. 42/Β/04-01-2024 ΦΕΚ «Αυτοδίκαιη Λύση της Δημοτικής Κοινωφελούς Επιχείρησης Καβάλας «ΔΗΜΩΦΕΛΕΙΑ» Δήμου Καβάλας, Νομού Καβάλας.
15. Την υπ’ αριθ. πρωτ. 1442/03-01-2024 Διαπιστωτική Πράξη του Γραμματέα Αποκεντρωμένης Δ/σης Μακεδονίας-Θράκης περί «Αυτοδίκαιης Λύσης της Δημοτικής Κοινωφελούς Επιχείρησης Καβάλας ΔΗΜΩΦΕΛΕΙΑ Δήμου Καβάλας, Νομού Καβάλας.
16. Το υπ’ αριθ. 4789/Β’/20-08-2024 ΦΕΚ περί «Έγκρισης Τροποποίησης του Οργανισμού Εσωτερικής Υπηρεσίας (Ο.Ε.Υ.) του Δήμου Καβάλας, Ν. Καβάλας».

**Ανακοινώνει**

Την πρόσληψη έως ΕΙΚΟΔΥΟ (22) Πτυχιούχων Φυσικής Αγωγής, με σύμβαση εργασίας Ιδιωτικού Δικαίου Ορισμένου Χρόνου, διάρκειας έως 31/07/2025 με ωριαία αποζημίωση, για την υλοποίηση των «Προγραμμάτων Άθλησης για Όλους» περιόδου 2024-2025.

|  |  |  |  |  |
| --- | --- | --- | --- | --- |
| **ΚΩΔΙΚΟΣ**  **ΘΕΣΗΣ ή ΚΩΔΙΚΟΣ ΑΠΑΣΧΟΛΗΣΗΣ** | **ΚΑΤΗΓΟΡΙΑ-**  **ΕΙΔΙΚΟΤΗΤΑ** | **Αριθμός**  **ατόμων** | **Διάρκεια σύμβασης** | **ΠΡΟΣΘΕΤΑ ΠΡΟΣΟΝΤΑ** |
| **01** | **ΑΝΕΞΑΡΤΗΤΩΣ ΕΙΔΙΚΟΤΗΤΑΣ**  «Άσκηση Ενηλίκων»  «Άσκηση στην Τρίτη Ηλικία»  «Παιδί και Αθλητισμός»  «Άσκηση στην Εφηβική Ηλικία»  «Άσκηση στην Προσχολική Ηλικία» | **20** | **Από την υπογραφή της σύμβασης έως 31/07/2025** | **-** |
| **02** | **ΕΙΔΙΚΗ ΦΥΣΙΚΗ ΑΓΩΓΗ**  «Άσκηση ατόμων με αναπηρίες» | **1** | **Από την υπογραφή της σύμβασης έως 31/07/2025** |  |
| **03** | **ΚΟΛΥΜΒΗΣΗ**  «Άσκηση Ενηλίκων»  «Άσκηση στη Προσχολική Αγωγή» | **1** | **Από την υπογραφή της σύμβασης έως 31/07/2025** | **-** |

**Απαραίτητα δικαιολογητικά:**

Οι ενδιαφερόμενοι μαζί με την αίτησή τους πρέπει να υποβάλλουν υποχρεωτικώς τα κάτωθι δικαιολογητικά, όπως αυτά αναγράφονται στο άρθρο 7, παρ. 7.2 του ισχύοντος Ο.Π.:

1. Βιογραφικό σημείωμα που να αναφέρεται στην προϋπηρεσία στα προγράμματα, στην επιμόρφωση μέσω σεμιναρίων, στην απόκτηση άλλου πτυχίου ή μεταπτυχιακού τίτλου ή ειδικότητας κ.λπ.
2. Υπεύθυνη δήλωση του Ν.1599/1986 ότι τα στοιχεία που αναφέρονται στην αίτηση και στο βιογραφικό σημείωμα είναι αληθή.
3. Φωτοτυπία πτυχίου Φυσικής Αγωγής, ειδικότητας, μεταπτυχιακού τίτλου ή διδακτορικού διπλώματος ή ισότιμου τίτλου σπουδών της αλλοδαπής αναγνωρισμένου στην Ελλάδα.
4. Φωτοτυπία της αστυνομικής ταυτότητας.
5. Πιστοποιητικό οικογενειακής κατάστασης.
6. Βεβαίωση της ΔΥΠΑ ότι είναι άνεργος (**μέσα στα χρονικά όρια της προκήρυξης**). Έγγραφα που αποδεικνύουν προϋπηρεσία, όπως: Βεβαιώσεις ή άλλα αποδεικτικά στοιχεία του κυρίου φορέα ασφαλιστικής κάλυψης (μισθολογικές καταστάσεις ΕΦΚΑ (πρώην Ι.Κ.Α.) ή άλλων ασφαλιστικών ταμείων) ή βεβαιώσεις ή άλλα αποδεικτικά στοιχεία φορολογικού χαρακτήρα (αποδείξεις παροχής υπηρεσιών, κ.λπ.) ή πιστοποιητικά προϋπηρεσίας θεωρημένα από την Επιθεώρηση Εργασίας και δικαιολογητικά που να αποδεικνύουν όσα αναφέρονται στο βιογραφικό σημείωμα και τα οποία αποτέλεσαν κριτήριο επιλογής.

Και κατά περίπτωση όπου απαιτούνται ή υφίστανται)

1. Έγγραφα που αποδεικνύουν την ιδιότητα του πολυτέκνου ή του γονέα μονογονεϊκής οικογένειας σύμφωνα με την ισχύουσα νομοθεσία.
2. Αναγγελία άσκησης επαγγέλματος Προπονητή αθλήματος(ων) (όπου κρίνεται εκ του εξειδικευμένου προγράμματος και της προκήρυξης αναγκαία προϋπόθεση).

**7.3 Κριτήρια Επιλογής - Καθορισμός της σειράς κατάταξης των υποψηφίων**

**7.3.1** Βασικό κριτήριο επιλογής των υποψηφίων είναι η ανεργία. Η **ανεργία** αποδεικνύεται με **πρόσφατη βεβαίωση** από το αρμόδιο γραφείο της **ΔΥΠΑ,** η ημερομηνία έκδοσης της οποίας δεν πρέπει να απέχει περισσότερο από **πέντε (5)** εργάσιμες ημέρες από την ημερομηνία έναρξης της προθεσμίας υποβολής των αιτήσεων. Ο υποψήφιος πρέπει να είναι άνεργος έως και την ημερομηνία έκδοσης της ανωτέρω βεβαίωσης. **Αποκλείεται** η απόδειξη με υποβολή υπεύθυνης δήλωσης και κάρτας ανεργίας. Σε περίπτωση που δεν υπάρχει ικανός αριθμός υποψηφίων που να πληροί την παραπάνω προϋπόθεση (ανεργία), προκειμένου να εξασφαλιστεί η υλοποίηση των Π.Α.γ.Ο., ο φορέας δύναται να προσλάβει Π.Φ.Α οι οποίοι δεν είναι άνεργοι, απαραίτητα με τη σύμφωνη γνώμη της Γ.Γ.Α. Η πρόσληψη αυτών γίνεται με βάση την κατάταξη τους σε πίνακα σύμφωνα με τη μοριοδότηση που περιγράφεται παρακάτω. Η σειρά κατάταξης των υποψηφίων που έχουν το ανωτέρω κριτήριο καθορίζεται με βάση τα ακόλουθα κριτήρια:

**7.3.1.1 Τυπικά Προσόντα**

**Βασικό Πτυχίο**: Οι μονάδες του βαθμού του τίτλου σπουδών με δύο δεκαδικά ψηφία πολλαπλασιάζονται με τον αριθμό 0,1).

Εάν το πτυχίο αποκτήθηκε στην αλλοδαπή, απαιτείται αντίγραφο της πράξεως του ΔΙΚΑΤΣΑ ή του πιστοποιητικού αναγνώρισης του ΔΟΑΤΑΠ, για τη βαθμολογική αντιστοιχία.

**Μεταπτυχιακοί Τίτλοι: (**Μεταπτυχιακός Τίτλος Σπουδών (Master): 1 μονάδα - Διδακτορικό:2 μονάδες)

**Επισήμανση**: γίνεται χρήση της προσφορότερης βαθμολογικά από τις δύο κατηγορίες μεταπτυχιακών τίτλων (εφόσον κατατεθούν και οι δύο) και ενός μόνο από την ίδια κατηγορία αυτών. Αποκλείεται η αθροιστική βαθμολόγηση τους.

**7.3.1.2 Εμπειρία**

Ο υποψήφιος λαμβάνει μονάδες από την εμπειρία στα Προγράμματα Άθλησης για Όλους που αποκτήθηκε στη χρονική περίοδο των τελευταίων ενενήντα έξι (96) μηνών από την ημερομηνία δημοσίευσης της προκήρυξης από την πρόσφατη προς την παλαιότερη.

Για κάθε μήνα αποδεδειγμένης απασχόλησης στα Π.Α.γ.Ο. οι μονάδες που λαμβάνονται υπολογίζονται κλιμακωτά ως εξής:

Για το χρονικό διάστημα από την ημερομηνία δημοσίευσης της προκήρυξης και προγενέστερα (από την πρόσφατη προς την παλαιότερη) των

**1 - 24** μηνών 0,8 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.

**25 – 48** μηνών 0,6 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.

**49 – 72** μηνών 0,5 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.

**73 – 96** μηνών 0,2 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.

**7.3.1.3 Λοιπά βαθμολογούμενα κριτήρια**

**Πολυτεκνία** : Ο πολύτεκνος υποψήφιος ανήλικων τέκνων βαθμολογείται με 2 μονάδες.

**Ανήλικα τέκνα** : Ο υποψήφιος βαθμολογείται 0,3 μονάδες για καθένα από τα δύο (2) πρώτα ανήλικα τέκνα του και 0,5 μονάδες για το τρίτο ανήλικο τέκνο.

**Γονέας μονογονεϊκής οικογένειας**: Ο γονέας μονογονεϊκής οικογένειας βαθμολογείται με 0,5 μονάδες για κάθε ένα (1) τέκνο του. Βαθμολογείται ο υποψήφιος που αποδεδειγμένα έχει την γονική μέριμνα.

**Επισήμανση:** Γίνεται χρήση της προσφορότερης βαθμολογικά από τις παραπάνω ιδιότητες.

Αποκλείεται η αθροιστική βαθμολόγηση των παραπάνω κριτηρίων.

**7.3.1.4 Λοιπά απαιτούμενα προσόντα**

α) Στην περίπτωση που για την προκηρυχθείσα θέση απαιτείται ειδικότητα και υπάρχουν υποψήφιοι ΠΦΑ που πληρούν την προϋπόθεση με κύρια ή δευτερεύουσα ειδικότητα, άδεια / αναγγελία άσκησης επαγγέλματος τότε αυτή βαθμολογείται ως εξής:

**Κύρια** κατηγορία ειδίκευσης: 1,5 μονάδα.

**Δευτερεύουσα** κατηγορία ειδίκευσης: 1 μονάδα.

**Άδεια / αναγγελία άσκησης επαγγέλματος προπονητή**: 0,5 μονάδα.

**Συμμετοχή σε επιμορφωτικά σεμινάρια που διοργανώνονται από τη Γ.Γ.Α**.: 0,5 μονάδα ανά σεμινάριο και μέχρι δύο σεμινάρια στη διάρκεια της τελευταίας πενταετίας.

**Τα Γενικά Δομημένα Προγράμματα αφορούν όλες τις ειδικότητες των Π.Φ.Α. κατά τα λοιπά.**

**Επισήμανση**: Γίνεται χρήση των προσφορότερων βαθμολογικά από τα παραπάνω προσόντα.

Αποκλείεται η αθροιστική βαθμολόγηση των παραπάνω κριτηρίων

β) Στην περίπτωση που απαιτείται από την ανακοίνωση περαιτέρω εξειδίκευση σε αντικείμενα ή κατηγορίες των Προγραμμάτων Άθλησης για Όλους, δύναται να λαμβάνεται υπόψη το πρόγραμμα σπουδών της αντίστοιχης σχολής των Α.Ε.Ι., μέσω της προσκομιζόμενης αναλυτικής βαθμολογίας του υποψηφίου.

**Σημείωση:** Σε περίπτωση ισοβαθμίας λαμβάνονται υπόψη πρόσθετα προσόντα όπως ο χρόνος κτήσης πτυχίου, η εντοπιότητα, η αξιολόγηση του υποψηφίου από το φορέα (σε περίπτωση που έχει προϋπηρεσία στον οικείο φορέα και στο συγκεκριμένο πρόγραμμα).

**7.4 Για τα προγράμματα στα καταστήματα κράτησης, στα κέντρα απεξάρτησης, στα κέντρα ψυχικής υγείας και στα άτομα με ειδικές ανάγκες, τα μόρια προϋπηρεσίας προσμετρούνται μόνο, αν αυτή έχει αποκτηθεί στα συγκεκριμένα προγράμματα. Στην προκήρυξη για τις συγκεκριμένες θέσεις Π.Φ.Α πρέπει να αναφέρεται η σχετική προϋπηρεσία ως προαπαιτούμενο για την κατάταξη στον πίνακα των υποψηφίων.**

**7.5 Σύμφωνα με το άρθρο 7 παράγραφο 5 του Ο.Π, για ποσοστό 20% των θέσεων και συγκεκριμένα για τέσσερις (4) θέσεις, δεν προσμετρούνται τα μόρια προϋπηρεσίας για την πρόσληψη των αντίστοιχων Π.Φ.Α.**

**Όροι απασχόλησης των ΠΦΑ**

**7.6 (α)** Στα Π.Α.γ.Ο προσλαμβάνονται κατά προτεραιότητα άνεργοι Π.Φ.Α., με δικαίωμα να εργασθούν ως τη συμπλήρωση του αριθμού των 30 ωρών ανά εβδομάδα σε έναν ή περισσότερους φορείς, με ελάχιστη απασχόληση 3 ωρών ανά εβδομάδα. Οι Π.Φ.Α. υποχρεούνται σε περίπτωση που έχουν υπογράψει σύμβαση εργασίας σε ένα φορέα, κατά την υπογραφή της σύμβασης τους σε δεύτερο φορέα να υποβάλλουν υπεύθυνη δήλωση όπου θα αναφέρουν τις ώρες απασχόλησης στον πρώτο φορέα.

**(β)** Αν από το διεξαγόμενο επιτόπιο έλεγχο ή από το ενημερωτικό – εισηγητικό του φορέα διαπιστώνεται ότι ο εργαζόμενος απουσιάζει αδικαιολόγητα ή δεν προσφέρει τις υπηρεσίες του, σύμφωνα με τα αναφερόμενα στην σύμβαση Π.Α.γ.Ο, τότε διακόπτεται το τμήμα του εγκεκριμένου προγράμματος του φορέα από τη Γ.Γ.Α. και ο φορέας στερείται δικαιώματος συμμετοχής στα Π.Α.γ.Ο. από 1 έως 3 χρόνια ανάλογα την έκταση της παραβατικότητας που εντοπίστηκε από τον έλεγχο. Η ανωτέρω ποινή επιβάλλεται αυτοτελώς με απόφαση του αρμοδίου για θέματα Αθλητισμού Υπουργού, ή με εξουσιοδότηση του, του προϊσταμένου της αρμόδιας Δ/σης.

**7.6.1** Όσοι επιλέγονται για να εργαστούν στα Π.Α.γ.Ο. υπογράφουν σύμβαση εργασίας με το φορέα υλοποίησης του προγράμματος, στην οποία καθορίζεται η ωριαία αποζημίωση, **βάσει της κείμενης νομοθεσίας.**

**Την ευθύνη εφαρμογής των ανωτέρω φέρει ο φορέας υλοποίησης**.

**Επιλογή -Ανάρτηση πινάκων – Ενστάσεις**

Η επιλογή των υποψηφίων θα γίνει από το Τμήμα Ανθρώπινου Δυναμικού, σύμφωνα με την ΥΠΠΟΑ/ΓΔΟΑ/ΔΑΟΠΑΑΕΥΔΣ/69097/2670/170 απόφαση του Υφυπουργού Πολιτισμού και Αθλητισμού (ΦΕΚ 461/14-02-2020) που αφορά την «Έγκριση Οργανωτικού Πλαισίου Προγραμμάτων και Εκδηλώσεων Άθλησης για Όλους».

Σχετικό πρακτικό ανάρτησης θα υπογραφεί από δύο (2) υπαλλήλους της υπηρεσίας.

Οι προσωρινοί πίνακες κατάταξης των υποψηφίων θα αναρτηθούν στον πίνακα ανακοινώσεων στο Δημαρχείο του Δήμου Καβάλας και στην ιστοσελίδα του Δήμου ([www.kavala.gov](http://www.kavala.gov).gr)

Οι ενδιαφερόμενοι μπορούν να υποβάλουν ενστάσεις, μέσα σε αποκλειστική προθεσμία δέκα (10) εργάσιμων ημερών από την επόμενη ημέρα της ανάρτησης των προσωρινών αποτελεσμάτων.

Ακολούθως θα γίνει η οριστικοποίηση των πινάκων κατάταξης των υποψηφίων και θα αναρτηθεί στον πίνακα ανακοινώσεων στο Δημαρχείο του Δήμου Καβάλας και στην ιστοσελίδα του Δήμου ([www.kavala.gov.gr](http://www.kavala.gov.gr))

**Σημείωση:** Οι προσλήψεις των Π.Φ.Α. θα γίνουν σταδιακά σύμφωνα με τις ανάγκες του Τμήματος Αθλητισμού**.**

**Προθεσμία και τόπος υποβολής αιτήσεων**

Οι ενδιαφερόμενοι καλούνται να συμπληρώσουν την αίτηση και να την υποβάλουν, μαζί με τα απαιτούμενα από την παρούσα Ανακοίνωση δικαιολογητικά, είτε ηλεκτρονικά στη διεύθυνση ηλεκτρονικού ταχυδρομείου **(personnel@kavala.gov.gr)**, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, στα γραφεία της υπηρεσίας μας στην ακόλουθη διεύθυνση: **Δήμος Καβάλας, Τμήμα Ανθρώπινου Δυναμικού, Κωνσταντίνου Παλαιολόγου 4, Τ.Κ. 65403** Καβάλα υπόψη κ. Βερβέρα Νικολάου (τηλ. επικ. **2513 500 101**)

**Η προθεσμία υποβολής των αιτήσεων είναι από 20/03/2025 και για δέκα (10) εργάσιμες ημέρες, έως και 03/04/2025**.

**Το εμπρόθεσμο** των αιτήσεων κρίνεται με βάση την ημερομηνία της ηλεκτρονικής υποβολής και στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

**Επισημαίνεται ότι σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα, συνεπάγεται τη συναίνεση του υποψηφίου για τη συλλογή και επεξεργασία των δεδομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα. Οι υποψήφιοι διατηρούν το δικαίωμα ανάκλησης της συναίνεσης τους ανά πάσα στιγμή και κατόπιν υποβολής σχετικής αίτησης προς το Φορέα**.

Η αίτηση συμμετοχής που θα κατατεθεί πρέπει απαραιτήτως να είναι **υπογεγραμμένη**. Ανυπόγραφες αιτήσεις δε θα γίνονται δεκτές.

Οι υποψήφιοι μπορούν να αναζητήσουν το έντυπο της αίτησης: α) στην υπηρεσίας μας στην ανωτέρω διεύθυνση ή στην ιστοσελίδα του Δήμου Καβάλας (www.kavala.gov.gr)

Η παρούσα Ανακοίνωση θα αναρτηθεί στην ιστοσελίδα του Δήμου ([www.kavala.gov.gr](http://www.kavala.gov.gr)) και στον Πίνακα Ανακοινώσεων στο Δημαρχείο του Δήμου Καβάλας. Θα συνταχθεί επίσης και σχετικό πρακτικό ανάρτησης στο Φορέα.

Περίληψη αυτής θα δημοσιευτεί σε δύο ημερήσιες ή εβδομαδιαίες τοπικές εφημερίδες της Καβάλας, εφόσον εκδίδονται.

**Ο Δήμαρχος Καβάλας**

**Θεόδωρος Μουριάδης**